„Telefonul fără fir”. Cum vor negocia Ucraina și Rusia în Arabia Saudită, deși delegații nu vor sta față în față
În Arabia Saudită, vor avea loc în curând negocieri între Statele Unite, Ucraina și Rusia, în cadrul unui format mai puțin obișnuit, un fel de joc de „telefonul fără fir”. Potrivit unui anunț făcut de trimisul special al președintelui american, Keith Kellogg, delegațiile vor fi amplasate în camere separate și vor comunica prin intermediari, într-o formă care aduce aminte de „diplomația bilețelelor”, adică prin transferul mesajelor de la o sală la alta.